# Ռանա Դագուբատի[խմբագրել | խմբագրել կոդը]

| **Ռանա Դագուբատի**

տելուգու՝ రానా
 |
| --- |
|  |
| Ծնվել է | դեկտեմբերի 14, 1984(1984-12-14) (41 տարեկան) |
| Ծննդավայր | Չեննայ, Հնդկաստան |
| Կրթություն | Չեթինադ Վիդյաշրամ |
| Քաղաքացիություն |  Հնդկաստան |
| Մասնագիտություն | կինոպրոդյուսեր, կինոդերասան, բեմադրող նկարիչ, լուսանկարիչ, դերասան և կոմիքսների սցենարիստ |
| Աշխատավայր | Tollywood? |
| Ծնողներ | հայր՝ Դագգուբատի Սուրեշ Բաբու |
| Պարգևներ և մրցանակներ | Նանդի մրցանակ և Filmfare Awards South |
|  |

**Ռամանայդու Դագուբատի**, ավելի հայտնի է որպես **Ռանա Դագուբատի** (տելուգու՝ దగ్గుబాటి రానా
; հինդի՝ राना दग्गुबाटि; անգլ.՝ Rana Daggubati; դեկտեմբերի 14, 1984(1984-12-14), Չեննայ, Հնդկաստան), հնդիկ դերասան, պրոդյուսեր և լուսանկարիչ, հիմնականում նկարահանվել է տելուգու լեզվով ֆիլմերում։

## Կենսագրություն

Ռանան ծնվել է Մադրասում (ներկայումս Չեննայ)՝ կինոպրոդյուսեր Դագուբատի Սուրեշ Բաբուի ընտանիքում։ Նա Դագուբատի-Ակինենի հայտնի կինոընտանիքի ժառանգներից է։ Ռանայի պապը՝ Դ. Ռամանայդուն, եղել է պրոդյուսեր։ Նրա հորեղբայր Վենկատեշը և զարմիկ Նագա Չայտանյան եղել են նահանգի հայտնի դերասաններից։ Սովորել է Հայդարաբադում։

Մինչև դերասանական կարիերայի սկսելը, Ռանան հասցրել է «Զինվոր» համակցված կինոնկարահանման ժամանակ Մահեշ Բաբուի հետ նկարահանվել գլխավոր դերում։ Հետո նա եղել է Bommalata ֆիլմի պրոդյուսերը, որը արժանացել է Ազգային մրցանակի, որպես տելուգու լեզվով նկարահանված լավագույն ֆիլմ։

2010 թվականին կայացել է նրա դերասանական կարիերայի առաջնաելույթը։ «Leader» ֆիլմում նա խաղացել է երիտասարդ քաղաքական գործչի դերը։ Ֆիլմն ունեցել է մեծ հաջողություններ, իսկ Ռանան իր դերի համար արժանացել է մի քանի մրցանակի։ Մեկ տարի անց նա իր առաջնաելույթն է ունեցել Բոլիվուդում։ Նա խաղացել է «Արատավոր շրջան» ֆիլմի գլխավոր դերերից մեկում՝ Աբհիշեկ Բաչչանի հետ։ Ֆիլմում նա խաղացել է դիջեյ Ջոկի Ֆերնանդեսի դերը, որ զբաղվում էր թմրադեղերի վաճառքով։ Լավագույն առաջնաելույթի համար նա ստացել է «Filmfare Award» մրցանակ։ Նույն թվականին նա խաղացել է տելուգու լեզվով նկարահանված «Nenu Naa Rakshasi» ֆիլմում, որտեղ խաղացել է վարձու մարդասպանի դերը։ Նրա համար ձախողված էր «Department» ֆիլմը, որտեղ նա խաղացել է հայտնի դերասաններ Ամիթաբհ Բաչչանի և Սանջայ Դատի հետ։ Նրան հաջողվեց իրավիճակը շտկել «Մեծ ուսուցիչ» ֆիլմում, որտեղ նա դերասանուհի Նայանտարայի հետ խաղացել է գլխավոր դերում։

Ռանա Դագուբատի
2015 թվականին նա Ակշայ Կումարի հետ խաղացել է «Baby» մարտական ֆիլմում, որն ունեցել է մեծ հաջողություններ։ Նույն թվականին թողարկվել է «Բահուբալի։ Սկիզբը» ֆիլմը, որտեղ նա խաղացել է Բհալլալադևայի դերը։ Ֆիլմն ունեցել է մեծ հաջողություններ։ Ֆիլմի երկրորդ մասը թողարկվել է 2017 թվականին։ 2015 թվականին թողարկվել է «Rudramadevi» ֆիլմը, որտեղ նա խաղացել է Չալուկյա Վիրահադրայի դերը։

2017 թվականը նրա համար հաջողակ տարի է եղել․ «Բահուբալի։ Ավարտը» ֆիլմում նկարանահանվելուց հետո նա նկարանահանվել է «The Ghazi Attack» երկլեզու ֆիլմում, որտեղ նա խաղացել է զինվորականի դեր։ Նույն թվականին նա նկարահանվել է «Ես՝ թագավոր, ես՝ նախարար» ֆիլմում, որտեղ նա Կաջալ Ագարվալի հետ մարմնավորել է քաղաքագետի դեր։

Ներկայումս Ռանան նկարահանվում է *«Madai Thirandhu»* երկլեզու ֆիլմում։ Նա համաձայնվել է նկարահանվել նաև *Haathi Mere Saathi* երկլեզու և *Anizham Thirunaal Marthanda Varma* մալայերեն ֆիլմերում։

Դերասանական կարիերայից բացի նա հանդիսանում է նաև *«No 1 Yaari»* ծրագրի հաղորդավար, որը համարվում է ամենավարկանշային հեռուստաշոուն։ Նա հանդիսանում է նաև «Տելուգու Վագրեր» ակումբի տերը, որը համարվում է Premier Futsal-ի հավաքականներից մեկը։

## Անձնական կյանք

Մանուկ հասակում Ռանանի աջ աչքը կույր է եղել, սակայն հետագայում վիրահատական միջամտությամբ վերականգնվել է տեսողությունը։

## Ֆիլմագրություն

| Տարի | Հայերեն անվանումը | **Բնօրինակ անվանում** | Դեր |
| --- | --- | --- | --- |
| 2010 | Առաջնորդ | *Leader* | Արջուն Պրասադ |
| 2011 | Արատավոր շրջան | *Dum Maaro Dum*(հինդի) | Ջոկի Ֆերնանդես |
| 2011 | Ես քո վհուկն եմ | *Nenu Naa Rakshasi* | Աբհիմանյու |
| 2012 | Իմ ցանկությունը | *Naa Ishtam* | Գանեշ |
| 2012 |  | *Department*(հինդի) | Շիվ Նարայան |
| 2012 | Մեծ ուսուցիչ | *Krishnam Vande Jagadgurum* | Բաբու |
| 2013 | Սա խելագար երիտասարդ է | *Yeh Jawaani Hai Deewani*(հինդի) | Վիկրամ |
| 2015 | Գտնել և վնասազերծել | *Baby*(հինդի) | Ջայ Սինգխ Ռաթոր |
| 2015 | Բահուբալի։ Սկիզբը | *Baahubali: The Beginning*(թամիլ.) | Բհալլալադևա |
| 2015 | Ռուդրամադևի | *Rudramadevi* | Չալուկյա Վիրահադրա |
| 2016 |  | *Bangalore Naatkal*(թամիլ.) | Շիվա |
| 2017 |  | *The Ghazi Attack*(հինդի) | Արջուն Վերմա |
| 2017 | Բահուբալի։ Ավարտը | *Baahubali: The Conclusion*(թամիլ.) | Բհալլալադևա |
| 2017 | Ես՝ թագավոր, ես՝ մինիստր / Ամեն ինչ քեզ համար | *Nene Raju Nene Mantri* | Ռադհա Ջոգենդրա |
| 2019 |  | *Madai Thiranthu*(թամիլ.) |  |
| 2019 |  | *Haathi Mere Saathi* | Բանդև |
| 2019 |  | *Anizham Thirunaal Marthanda Varma* |  |

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռանա Դագուբատի» հոդվածին։ |